7.5.2020.

PRIRODA I DRUŠTVO

Danas ćemo upoznati organe za krvotok i izlučivanje.

Što je krvotok? To je „tok“ , protok krvi našim tijelom. Krv teče krvnim žilama. One se nalaze po cijelom našem tijelu. Što se dogodi kada padnemo i ozlijedimo kožu koja prekriva cijelo naše tijelo? Na ozlijedi se vidi krv.

Što znači riječ izlučiti? Izbaciti iz tijela. Naše tijelo izlučuje štetne tvari. Znoj izlazi iz kože, a mokraća, cjevčicom – mokraćnom cijevi ili mokraćovodom.

Pogledajte prezentaciju koju sam vam pripremila. Na posljednjem slajdu imate pitanja za ponavljanje. Na pitanje odgovorite usmeno (ne piši odgovore).

Otvorite udžbenik Naš svijet 4, str. 62. i 63. Pažljivo pročitajte tekst i pogledajte slike.

Prepišite u bilježnicu plan ploče.

7.5.2020.

 PLAN PLOČE

Organi za krvotok i izlučivanje

ORGANI ZA KRVOTOK: srce i krvne žile

KRV: gusta, crvena tekućina koja raznosi po tijelu hranjive tvari (iz hrane) i kisik.

Čovjekovo tijelo ima otprilike 5 l krvi.

ORGANI ZA IZLUČIVANJE:bubrezi, mokraćni mjehur, mokraćna cijev, koža ( izlučuje znoj)

Riješi 1. i 2. pokus (ako imaš potreban pribor) u RB na str. 84. i 85.

Vjerujem da redovito učite nove sadržaje. Sljedeći tjedan ponavljamo (u ponedjeljak).

Za ponavljanje i igru:

[https://wordwall.net/hr/resource/1114801/priroda-i-dru%c5%a1tvo/organi-za-krvotok](https://wordwall.net/hr/resource/1114801/priroda-i-dru%C5%A1tvo/organi-za-krvotok)

<https://wordwall.net/hr/resource/280564/organi-za-krvotok-i-izlu%C4%8Divanje>